CELEX: 62007CN0502
Language: lv
Date: 2007-11-16 00:00:00
Title: Lieta C-502/07: Lūgums sniegt prejudiciālu nolēmumu — Izteikts ar Naczelny Sąd Administracyjny (Polijas Republika) 2007. gada 16. novembra rīkojumu — K-1 Sp. z o.o. w Toruniu / Dyrektor Izby Skarbowej w Bydgoszczy

26.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 22/30
            
         Lūgums sniegt prejudiciālu nolēmumu — Izteikts ar Naczelny Sąd Administracyjny (Polijas Republika) 2007. gada 16. novembra rīkojumu — K-1 Sp. z o.o. w Toruniu/Dyrektor Izby Skarbowej w Bydgoszczy
   
   (Lieta C-502/07)
   (2008/C 22/55)
   Tiesvedības valoda — poļu
   Iesniedzējtiesa
   Naczelny Sąd Administracyjny
   Lietas dalībnieki pamata procesā
   
      Prasītājs: K-1 Sp. z o.o. w Toruniu
   
   
      Atbildētājs: Dyrektor Izby Skarbowej w Bydgoszczy
   
   Prejudiciālie jautājumi
   
               1)
            
            
               Vai Padomes 1967. gada 11. aprīļa Pirmās direktīvas 67/227/EEK (1) par dalībvalstu tiesību aktu par apgrozījuma nodokļiem saskaņošanu 2. panta 1. un 2. punkts apvienojumā ar Padomes 1977. gada 17. maija Sestās direktīvas 77/388/EEK (2) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 2. pantu, 10. panta 1. punkta a) apakšpunktu un 10. panta 2. punktu izslēdz iespēju, ka pievienotās vērtības nodokļa maksātājs tiek aplikts ar papildu nodokļa maksājumu 2004. gada 11. marta Preču un pakalpojumu nodokļu likuma 109. panta 5. un 6. punkta izpratnē (Dz. U. Nr. 54 Pos. 535 ar grozījumiem), ja tiek konstatēts, ka PVN maksātājs nodokļu deklarācijā ir norādījis atmaksājamās nodokļu starpības vai atmaksājamā priekšnodokļa summu, kas ir lielāka par faktiski atmaksājamo summu?
            
         
               2)
            
            
               Vai ar “īpašiem pasākumiem” Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 27. panta 1. punkta nozīmē, ievērojot to raksturu un mērķi, var paredzēt iespēju, ka PVN maksātājam tiek aprēķināts papildu nodokļa maksājumu, ko nosaka ar nodokļu administrācijas lēmumu, ja tiek objektīvi konstatēts, ka nodokļu maksātājs ir deklarējis lielāku summu, nekā atmaksājamā nodokļa starpības summa, vai arī lielāku summu, nekā atmaksājamā priekšnodokļa summa?
            
         
               3)
            
            
               Vai tiesības atbilstoši Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 33. pantam ietver arī tiesības ieviest papildu nodokļu maksājumu 2004. gada 11. marta Preču un pakalpojumu nodokļu likuma 109. panta 5. un 6. punkta (Dz. U. Nr. 54 Pos. 535 ar grozījumiem) izpratnē?
            
         
      (1)  OV 71, 1301. lpp.
   
      (2)  OV L 145, 1. lpp.